*Príloha č. 4 súťažných podkladov – Kritériá na vyhodnotenie ponúk a pravidlá ich uplatnenia*

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Ponuky uchádzačov sa vyhodnocujú na základe Najlepšieho pomeru ceny a kvality, a to na základe nasledovných kritérií:

1. **Celková cena za predmet zákazky v eur bez DPH** (ďalej len „Cena“) s váhou 50 %

(50 bodov)

1. **Lehota dodania transakčného modulu a jeho sprevádzkovanie v dňoch od nadobudnutia účinnosti zmluvy o dielo (**ďalej len „lehota dodania TM“) s váhou 10 %

(10 bodov)

1. **Kvalita predošlej realizácie osoby určenej na plnenie zmluvy o dielo** (ďalej len „Referenčný expert“) s váhou 5 %

(5 bodov)

1. **Ďalšie detekovateľné porušenia pravidiel cestnej premávky/funkcie** (ďalej len „DDPPCP“) s váhou 35 %

(35 bodov)

**Pravidlá uplatnenia kritéria 1:**

Cena je definovaná ako súčet súčinov jednotkových cien (JC) a počtu jednotlivých položiek podľa hárku „Štruktúrovaný rozpočet“ v prílohe č. 1 výzvy na predkladanie ponúk. **Hodnota, ktorá bude predmetom hodnotenia, je uvedená v bunke F145 hárku „Štruktúrovaný rozpočet a Návrhy plnenia kritérií“ prílohy č. 4 súťažných podkladov.**

Ceny sa predkladajú s presnosťou na 2 desatinné miesta.

Maximálny počet 50 bodov sa pridelí ponuke uchádzača s najnižšou Cenou. Pri ostatných ponukách sa počet bodov určí úmerou, t. j. počet bodov sa určí ako podiel najnižšej navrhovanej Ceny a navrhovanej Ceny príslušnej vyhodnocovanej ponuky prenásobený maximálnym počtom bodov 50 za toto kritérium. Počet bodov sa zaokrúhli na 2 desatinné miesta.

**Pravidlá uplatnenia kritéria 2:**

Navrhovaná lehota dodania TM nesmie byť dlhšia ako 240 dní od nadobudnutia účinnosti zmluvy o dielo.

Dni sa predkladajú s presnosťou na celé čísla.

Maximálny počet 10 bodov sa pridelí ponuke s najkratšou lehotou dodania TM. Pri ostatných ponukách sa počet bodov určí úmerou, t. j. počet bodov sa určí ako podiel najkratšej navrhovanej lehoty dodania TM a navrhovanej lehoty príslušnej vyhodnocovanej ponuky prenásobený maximálnym počtom 10 bodov pre toto kritérium. Počet bodov sa zaokrúhli na 2 desatinné miesta.

**Upozornenie:** Pre účely hodnotenia ponúk podľa kritéria lehota dodania TM, nebude zohľadňovaný návrh na plnenie tohto kritéria väčší ako 240 dní a menší ako 90 dní. Tzn., že uchádzač návrh na plnenie kritéria lehota dodania TM, môže byť v intervale od 90 do 240 dní. Návrh na plnenie kritéria lehota dodania TM väčší ako 240 dní znamená nesplnenie požiadaviek na predmet zákazky. Návrh na plnenie kritéria menší ako 90 dní bude pre účely hodnotenia ponúk upravený na 90 dní. V elektronickom formuláre na vypĺňanie návrhu na plnenie kritéria lehota dodania TM, v systéme JOSEPHINE, nie je možné vyplniť hodnotu menšiu ako 90 a väčšiu ako 240.

Návrh na plnenie kritéria 2 sa vypĺňa v systéme JOSEPHINE a tiež aj v dokumente Štruktúrovaný rozpočet a Návrhy plnenia kritérií v záložke Kritérium 2\_Dodanie TM.

**Pravidlá uplatnenia kritéria 3:**

Maximálny počet 5 bodov sa pridelí ponuke uchádzača/ uchádzačom, ktorí predložia životopis osoby vykonávajúcej rolu projektového manažéra alebo osobu zodpovedajúcu za celkové riadenie projektu potvrdzujúcu skúsenosti s dodávkou systému (transakčný modul alebo ekvivalent a viac ako 278 zariadení/meračov, definovaných v Opise predmetu zákazky, dokumentujúcu aspoň dve funkcie (napr. rýchlosť a prejazd na červenú) uvedené vo “Všeobecných požiadavkách na všetky technické zariadenia” Opisu predmetu zákazky) v rámci jedného projektu (nie kumulovane viacerými dodávkami).

3 body sa pridelí ponuke uchádzača/ uchádzačom, ktorí predložia životopis osoby vykonávajúcej rolu projektového manažéra alebo osobu zodpovedajúcu za celkové riadenie projektu potvrdzujúcu skúsenosti s dodávkou systému (transakčný modul alebo ekvivalent a 240 - 278 zariadení/meračov, definovaných v Opise predmetu zákazky, dokumentujúcu aspoň dve funkcie (napr. rýchlosť a prejazd na červenú) uvedené vo “Všeobecných požiadavkách na všetky technické zariadenia” Opisu predmetu zákazky) v rámci jedného projektu (nie kumulovane viacerými dodávkami).

1 bod sa pridelí ponuke uchádzača/ uchádzačom, ktorí predložia životopis osoby vykonávajúcej rolu projektového manažéra alebo osobu zodpovedajúcu za celkové riadenie projektu potvrdzujúcu skúsenosti s dodávkou systému (transakčný modul alebo ekvivalent a 200 - 239 zariadení/meračov, definovaných v Opise predmetu zákazky, dokumentujúcu aspoň dve funkcie (napr. rýchlosť a prejazd na červenú) uvedené vo “Všeobecných požiadavkách na všetky technické zariadenia” Opisu predmetu zákazky) v rámci jedného projektu (nie kumulovane viacerými dodávkami).

0 bodov sa pridelí ponuke uchádzača/ uchádzačom, ktorí nepredložia životopis osoby vykonávajúcej rolu projektového manažéra alebo osobu zodpovedajúcu za celkové riadenie projektu potvrdzujúcu skúsenosti s dodávkou systému alebo predložia takýto životopis potvrdzujúci skúsenosti s dodávkou systému (transakčný modul alebo ekvivalent a menej ako 200 zariadení/meračov, definovaných v Opise predmetu zákazky, dokumentujúcu aspoň dve funkcie (napr. rýchlosť a prejazd na červenú) uvedené vo “Všeobecných požiadavkách na všetky technické zariadenia” Opisu predmetu zákazky) v rámci jedného projektu (nie kumulovane viacerými dodávkami).

Životopis Referenčného experta musí obsahovať minimálne nasledovné údaje:

Meno a priezvisko Referenčného experta

Názov preukazovaného projektu a stručný opis

Čas plnenia projektu, t.j. od – do (mesiac, rok)

Názov alebo obchodné meno a sídlo odberateľa/objednávateľa, pre ktorého sa projekt realizoval a resp. aj zamestnávateľa Referenčného experta pri realizácii projektu

Kontaktnú osobu (meno) zamestnanca objednávateľa, resp. aj zamestnávateľa Referenčného projektu pri realizácii projektu – tel. č. a e-mail, kde je možné si tieto údaje overiť

Životopis musí byť podpísaný Referenčným expertom.

Uchádzač zároveň predloží:

Čestné vyhlásenie, že Referenčného experta bude mať k dispozícii počas celého trvania plnenia predmetu zmluvy o dielo.

Osoba Referenčného experta, ktorú uchádzač uvedie vo svojej ponuke, bude uvedená aj v zmluve o dielo a táto osoba sa následne bude musieť podieľať na jej plnení. Tým ale nie je dotknutá možnosť výmeny Referenčného experta počas dodania predmetu zmluvy o dielo, ak takýto expert bude spĺňať vyššie uvedené kritériá.

Pre zamedzenie pochybností, v prípade výmeny Referenčného experta nie je potrebné vyhotoviť dodatok k Zmluve o dielo.

Návrh na plnenie kritéria 3 Uchádzač vypĺňa v dokumente „Štruktúrovaný rozpočet a Návrhy plnenia kritérií“ v záložke Kritérium 3\_Referenčný expert.

V systéme JOSEPHINE zadá hodnotu Verejný obstarávateľ po preskúmaní predložených dokladov.

**Pravidlá uplatnenia kritéria 4:**

Za každé ďalšie detekovateľné porušenie pravidiel cestnej premávky/funkciu ktorú uchádzač spĺňa, je 5 bodov.

|  |  |
| --- | --- |
| **Kritérium 4** | **Spĺňa**  **(ANO/NIE)** |
| a. ADR s možnosťou nastavenia odlišných porušení |  |
| b. porušenie zákazu počas vedenia vozidla držať v ruke alebo iným spôsobom obsluhovať telefónny prístroj alebo iné telekomunikačné, audiovizuálne alebo obdobné zariadenia |  |
| c. porušenie povinnosti osoby sediacej na sedadle povinne vybavenom bezpečnostným pásom tento pás použiť |  |
| d. porušenie zákazu jazdy vozidla v protismere |  |
| e. porušenie zákazu predchádzania iného vozidla |  |
| f. porušenie zákazu vojdenia na križovatku, ak mu situácia nedovoľuje pokračovať v jazde za križovatkou |  |
| g. kvalita fotografie cez deň aj v noci |  |

Maximálny počet 35 bodov sa pridelí ponuke uchádzača, ktorý preukáže že zariadenie spĺňa každé ďalšie detekovateľné porušenie pravidiel cestnej premávky/funkciu takto:

Na preukázanie je uchádzač povinný jednak pre jednotlivé porušenia, ktoré je schopný detegovať, popísať spôsob detekcie ako aj poskytnúť zadávateľovi príklady záznamu jednotlivých porušení.

Pre jednotlivé porušenia, ktoré je uchádzač schopný detegovať, je súčasťou záznamu príslušnej udalosti, okrem samotného obrazového záznamu obsahujúceho vybranú časť metadát vloženú priamo do obrázku, aj kompletná množina metadát obsahujúca okrem iného aj pravdepodobnosť v percentách, vyjadrujúcu mieru spoľahlivosti príslušnej detekcie.

V prípade detekcie jednotlivých porušení je uchádzač povinný pred podpisom zmluvy splniť a v rámci funkčného testu konceptu preukázať minimálne nasledujúce úrovne výkonnosti:

1. **ADR s možnosťou nastavenia odlišných porušení**
   * ADR značky umiestnené vpredu a/alebo vzadu na vozidle a rozpoznávať príslušné Kemlerové kódy aspoň s 95% úspešnosťou pri dodržaní aspoň 95% detekcie zo všetkých možných prejazdov tak, aby bola dosiahnutá efektivita systému aspoň 90%
2. **porušenie zákazu počas vedenia vozidla držať v ruke alebo iným spôsobom obsluhovať telefónny prístroj alebo iné telekomunikačné, audiovizuálne alebo obdobné zariadenia,**
   * Prítomnosť telefónneho prístroja alebo iného telekomunikačného, audiovizuálneho alebo obdobného zariadenia či už v ruke vodiča a/alebo jeho obsluha vodičom, pričom táto detekcia musí byť správna minimálne v 70% detegovaných prípadoch
3. **porušenie povinnosti osoby sediacej na sedadle povinne vybavenom bezpečnostným pásom tento pás použiť**
   * Správne identifikovanie nepoužitia bezpečnostných pásov osobou sediacou na sedadle povinne vybavenom bezpečnostným pásom je nutné minimálne v 80% detegovaných prípadoch
4. **porušenie zákazu jazdy vozidla v protismere**
   * Správna identifikácia porušenia zákazu jazdy vozidla v protismere musí byť minimálne v 90 % správne klasifikovaných prípadoch z celkového množstva aspoň 90% detegovaných prípadov tak, aby bola dosiahnutá efektivita systému aspoň 80%
5. **porušenie zákazu predchádzania iného vozidla**
   * Správna identifikácia porušenia zákazu predchádzania iného vozidla protismere musí byť minimálne v 90 % správne klasifikovaných prípadoch z celkového množstva aspoň 90% detegovaných prípadov tak, aby bola dosiahnutá efektivita systému aspoň 80%
6. **porušenie zákazu vojdenia na križovatku, ak mu situácia nedovoľuje pokračovať v jazde za križovatkou**
   * Správna identifikácia porušenia vojdenia na križovatku, ak situácia vodičovi nedovoľuje pokračovať v jazde za križovatkou musí byť minimálne v 80% detegovaných prípadoch
7. **kvalita fotografie cez deň aj v noci**
   * každý záznam určený pre následné spracovanie potrebné pre rozpoznávanie tváre (samotná detekciu tváre v obraze, za účelom extrahovania kľúčových rysov tváre pre účely vytvorenia tvárového podpisu nie je predmetom tohto VO) musí obsahovať dôkazný materiál pozostávajúci z obrázku obsahujúceho vizuálne verifikovateľné čelné sklo vozidla a automatizovane detegovaných osôb umiestnených na predných sedadlách. Tieto informácie určené pre následné rozpoznanie, musia obsahovať aj kompletnú sadu prislúchajúcich metadát zahŕňajúcich okrem iného pravdepodobnosť v percentách, vyjadrujúcu mieru spoľahlivosti príslušnej detekcie, pričom časť metadát, ako je napr. samotná detekcia čelného skla a prítomnosť vodiča, prípadne spolujazdca musia byť vložené priamo do obrázku.
     + ⁠dôkazný materiál musí byť v dostatočnej kvalite pre použitie jednak v rámci rozpoznávania tváre (detekciu tváre v obraze, za účelom extrahovania kľúčových rysov tváre pre účely vytvorenia tvárového podpisu) ako aj pre prípadné správne konanie a/alebo pred súdom, pričom pre tento účel je potrebné aby bolo správne identifikované čelné sklo a prítomnosť vodiča, prípadne spolujazdca minimálne v 90% detegovaných prípadoch počas dňa (úroveň okolitého svetla je aspoň 750Luxov) viac a minimálne v 80% detegovaných prípadoch počas noci (úroveň okolitého svetla je menej ako 750Luxov)

Na overenie plnenia kritérií výkonnosti uvedených vyššie bude od účastníka, ešte pred podpisom zmluvy požadované buď predloženie referencie (detail viď. nasledujúci odsek), prípadne zorganizovanie predvedenia riešenia detekcie daného porušenia/funkcie, pričom táto demonštrácia je plne v kompetencii účastníka a na jeho náklady. Demonštrácia je možná len na Slovensku alebo v krajinách EU/EHS/EZVO.

Referencia sa preukazuje nasledovne : uchádzač predloží referenciu, ktorá bude obsahovať minim. názov verejného obstarávateľa alebo obstarávateľa; rozsah, miesto a lehotu plnenia; hodnotenie plnenia - najmä hodnotenie, či detekcia porušenia/funkcie bola dodaná, úspešne nasadená a je v prevádzke v rozsahu, kvalite a spôsobom podľa zmluvy,; kontaktné údaje na osobu, ktorá podpisom overila hodnovernosť údajov v referencii; dátum vyhotovenia referencie.

Návrh na plnenie kritéria 4 sa vypĺňa v systéme JOSEPHINE a tiež v dokumente Štruktúrovaný rozpočet a Návrhy plnenia kritérií v záložke Kritérium 4\_ Ďalšie detekovateľné porušenia pravidiel cestnej premávky/funkcie.

**Celkové hodnotenie a určenie poradia (úspešnosti) uchádzačov:**

Pri každom uchádzačovi sa počty bodov, ktoré získal za jednotlivé kritériá, spočítajú.

Pri vyhodnotení bude zostavené poradie úspešnosti ponúk. Ponuky budú zoradené podľa výšky počtu (súčtu) bodov za jednotlivé kritériá. Na prvom mieste poradia sa umiestni tá ponuka, ktorá bude mať najviac bodov za všetky kritériá. Úspešným sa stane uchádzač, ktorého ponuka bude mať najviac bodov za všetky kritériá.

Zo zvyšných ponúk bude vytvorené poradie od najvyššieho počtu bodov po najnižší počet, ktoré sa aktivuje len v prípade, ak úspešný uchádzač, ktorý bude mať najvyšší počet bodov v súťaži, nepredloží v požadovanom termíne podklady príp. nesplní požiadavky určené verejným obstarávateľom.

**Návrh na plnenie kritérií**

Uchádzač vyplní hárky „Štruktúrovaný rozpočet a Návrhy plnenia kritérií“ v prílohe č. 4 SP\* a predloží ich v ponuke a zároveň vyplní ceny položiek v elektronickom ponukovom formulári v systéme JOSEPHINE. Ceny a iné hodnoty v elektronickom ponukovom formulári v systéme JOSEPHINE a ceny a iné hodnoty v hárku „Štruktúrovaný rozpočet a Návrhy plnenia kritérií“ v prílohe č. 4 SP musia byť samozrejme rovnaké. V prípade rozdielu platia údaje uvedené v elektronickom ponukovom formulári v systéme JOSEPHINE.